Μελέτη Τεχνολογικών και Δημογραφικών Χαρακτηριστικών σε εταιρείες στο Stack Overflow
Creators: name: Πετρίδης, Λάζαρος Σάββα
Publisher: name: Aristotle University of Thessaloniki
Year: 2022
Subjects: Stack Overflow
Προφίλ Εταιρειών
Εξόρυξη Δεδομένων
Company Profiling
Data Mining

description: Η παρούσα έρευνα συμβάλλει σε ένα πολύ μεγάλο κι επίκαιρο θέμα, το κομμάτι των πλατφορμών ερωτοαπαντήσεων. Συγκεκριμένα, η μελέτη εστιάζει στο Stack Overflow, το οποίο αποτελεί ναυαρχίδα των χρηστών για εύρεση κυρίως προγραμματιστικών λύσεων, μέσα από συζητήσεις με άλλους χρήστες κι ανταλλαγές απόψεων. Η δομή της εργασίας δημιουργεί τις βάσεις βαθύτερης κατανόησης των ευρημάτων που πραγματοποιήθηκαν στα πλαίσια της μελέτης της συγκεκριμένης πλατφόρμας. Αρχικά, στο εισαγωγικό κομμάτι αναφέρεται ο κύριος προβληματισμός που προέκυψε από την τεχνολογική πρόοδο των τελευταίων ετών και την ανάγκη των ανθρώπων να επικοινωνούν διαδικτυακά με άλλους για να βρουν λύση σε κάποιο πρόβλημα τεχνολογίας που αντιμετωπίζουν. Ταυτόχρονα, αναλύονται ο τρόπος λειτουργίας του Stack Overflow και οι παροχές που προσφέρονται. Στη συνέχεια, γίνεται μια λεπτομερής βιβλιογραφική αναφορά για την έννοια των δεδομένων, ενώ παράλληλα επισημαίνονται οι εργασίες εξόρυξής τους. Έπειτα, αναλύεται η προγνωστική ανάλυση κειμένου και τα δεδομένα που μπορούν να αντληθούν από το διαδίκτυο, ενώ στο επόμενο κεφάλαιο πραγματοποιείται βιβλιογραφική αναφορά σε έρευνες του παρελθόντος, σχετικά με το Stack Overflow. Εντοπίζοντας το κενό στην βιβλιογραφία, όσον αφορά την μελέτη προφίλ επιχειρήσεων που αναρτούν αγγελίες στο Stack Overflow για να προσεγγίσουν προσωπικό, δημιουργήθηκε η ανάγκη κάλυψής του, πράγμα στο οποίο συμβάλει η παρούσα έρευνα. Στο κομμάτι της μεθοδολογίας που ακολουθήθηκε, τα δεδομένα αντλήθηκαν από την ανάρτηση αγγελιών 1231 επιχειρήσεων στην πλατφόρμα, προσφέροντας αξιόλογα αποτελέσματα. Τα θέματα που αναλύθηκαν ήταν οι τεχνολογίες που χρησιμοποιούνται από τις εταιρείες ανά ήπειρο, η συμμετοχή των επιχειρήσεων κάθε κράτους στο Stack Overflow, το είδος των επιχειρήσεων που δραστηριοποιούνται περισσότερο σε κάθε ήπειρο, οι βιομηχανίες που κυριαρχούν σε Ευρώπη, Ασία κι Αμερική, ενώ παράλληλα μελετήθηκε και η περίπτωση που το πλήθος των εργαζομένων μιας εταιρείας μπορεί να επηρεάσει την επιλογή της χρήσης μιας τεχνολογίας. 9 Τέλος, παρουσιάζονται ολοκληρωμένα τα αποτελέσματα της έρευνας, γίνεται η συζήτηση με ταυτόχρονες συγκριτικές αναφορές των αποτελεσμάτων με την βιβλιογραφία, ενώ αναφέρονται και τα συμπεράσματα που προέκυψαν, δίνοντας κίνητρο κι εφόδια για συνέχεια των ερευνών πάνω σε αυτό το κομμάτι που μελετήθηκε.
description: The present research contributes in a very big and topical issue, the part of the question and answer platforms. Specifically, the study focuses on Stack Overflow, which is the flagship of users to find mainly programming solutions, through discussions with other users and exchange of views. The structure of the work creates the basis for a deeper understanding of the findings made in the study of this platform. First, the introductory part addresses the main concerns that have arisen from the technological advances of recent years and the need for people to communicate online with others to find a solution to a technology problem they are facing. At the same time, the way Stack Overflow works and the benefits offered are analyzed. Then, a detailed bibliographic report is made on the meaning of the data, while at the same time their extraction work is highlighted. Then, the predictive text analysis and the data that can be extracted from the internet are analyzed, while in the next chapter, a bibliographic reference is made to past research, related to Stack Overflow. Finding the gap in the literature regarding the study of business profiles that post ads on Stack Overflow to reach staff, created the need to fill it, which is the contribution of the current research. In the part of the methodology that was followed, the data were extracted from the posting of ads of 1231 companies on the platform, offering remarkable results. The topics analyzed were the technologies used by the companies per continent, the participation of the companies of each country in the Stack Overflow, the type of companies that are most active in each continent, the industries that dominate in Europe, Asia and America, while at the same time and the case that the number of employees of a company can influence the choice of using a technology. Finally, the results of the research are presented, the discussion is done with simultaneous comparative reports of the results with the literature, while the conclusions are reported, giving motivation and supplies for the continuation of research on this part that was studied.